pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ดีอีเอส” จับมือ DUGA จัดงานอบรมสัมมนา Privacy & Security Summit 2020 กระตุ้นทุกภาคส่วนถึงความสำคัญการใช้งานข้อมูลส่วนบุคคล ยึดหลักสากล-กฎหมายไทย
วันพฤหัสบดีที่ 26 พฤศจิกายน 2563
“ดีอีเอส” จับมือ DUGA จัดงานอบรมสัมมนา Privacy & Security Summit 2020 กระตุ้นทุกภาคส่วนถึงความสําคัญการใช้งานข้อมูลส่วนบุคคล ยึดหลักสากล-กฎหมายไทย
“ดีอีเอส” จับมือ DUGA จัดงานอบรมสัมมนา Privacy & Security Summit 2020 กระตุ้นทุกภาคส่วนถึงความสําคัญการใช้งานข้อมูลส่วนบุคคล ยึดหลักสากล-กฎหมายไทย
เมื่อวันที่ 26 พฤศจิกายน 2563 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เป็นวิทยากรร่วมเสวนาในงานอบรมสัมมนา Privacy & Security Summit 2020 เสวนา: Data Privacy & Security: What Every Executive Needs to know เป็นความร่วมมือ ระหว่างกระทรวงดิจิทัลเพื่อเศรษฐกิจและสังคม และสมาคมผู้ใช้ดิจิทัลไทย ( DUGA ) ณ อาคารศูนย์ประชุมวายุภักษ์ ห้องวายุภักษ์ 2- 4 ชั้น 4 โรงแรมเซ็นทราศูนย์ราชการและคอนเวนชั่นเซ็นเตอร์ แจ้งวัฒนะ โดยมีวัตถุประสงค์เพื่อสร้างความตระหนัก และความเข้าใจที่ถูกต้องถึงความสําคัญของการให้ การเก็บรักษา การประมวลผล การใช้งานข้อมูลส่วนบุคคลให้ถูกต้องตามหลักปฏิบัติสากลและกฎหมายของประเทศไทย Data Privacy เป็นเวทีในการนําเสนอ แนวคิด แนวปฏิบัติ คําแนะนํา และกรณีศึกษาต่างๆ รวมถึงนวัตกรรมทางด้านดิจิทัลเทคโนโลยี เพื่อใช้ในการรักษาความปลอดภัยของข้อมูล Data Security ที่เหมาะสม อีกทั้ง เพื่อระดมสมอง แลกเปลี่ยนประสบการณ์ สําหรับผู้เกี่ยวข้องทุกภาคส่วน ทั้งภาครัฐ เอกชน ในอุตสาหกรรมหลักของประเทศ
************************
รัฐบาลไทย-ข่าวทำเนียบรัฐบาล-เว็บไซต์ข่าวอังกฤษเผย ไทยก้าวหน้าผลิตรถยนต์ไฟฟ้า
วันพฤหัสบดีที่ 26 พฤศจิกายน 2563
เว็บไซต์ข่าวอังกฤษเผย ไทยก้าวหน้าผลิตรถยนต์ไฟฟ้า
วันพฤหัสบดีที่ 26 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เว็บไซต์ Just Auto หรือเว็บข่าวสารและบทวิเคราะห์ด้านอุตสาหกรรมรถยนต์ของอังกฤษ เผยแพร่ความคิดเห็นของนักวิเคราะห์อาวุโสด้านการให้คําปรึกษาเกี่ยวกับยานยนต์ของบริษัท Global Data ที่มีต่อมาตรการส่งเสริมการลงทุนการผลิตรถยนต์ไฟฟ้าฉบับใหม่ของไทย ว่ามาตรการนี้เป็นการพัฒนาเชิงบวกที่มีนัยสําคัญ และก้าวหน้ากว่าประเทศคู่แข่ง ซึ่งอาจช่วยให้ประเทศไทยกลายเป็นศูนย์กลางการผลิตรถยนต์ไฟฟ้าของภูมิภาค และบรรลุเป้าหมายที่ต้องการให้มีสัดส่วนการผลิตรถยนต์ไฟฟ้าร้อยละ 30 ของการผลิตรถยนต์ในไทยทั้งหมดภายในปี 2030 ได้อีกด้วย ซึ่งขณะนี้มีนักลงทุนหลายสัญชาติที่แสดงความพร้อมจะเข้ามาลงทุน โดยในอนาคตโลกมีแนวโน้มการใช้รถ EV มากถึง 60% ของจํานวนรถยนต์ทั้งหมด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ. ตั้งเป้าลดหวานมันเค็มร้อยละ 30 ป้องกันเบาหวาน ความดันสูง คนไทยรู้ตัวเลขบ่งชี้ความเสี่ยงโรคไม่ติดต่อ
วันพฤหัสบดีที่ 26 พฤศจิกายน 2563
สธ. ตั้งเป้าลดหวานมันเค็มร้อยละ 30 ป้องกันเบาหวาน ความดันสูง คนไทยรู้ตัวเลขบ่งชี้ความเสี่ยงโรคไม่ติดต่อ
กระทรวงสาธารณสุข เร่งรัดป้องกันและควบคุมโรคไม่ติดต่อ เน้นความดันโลหิตสูงและเบาหวาน ตั้งเป้าลดอาหารหวานมันเค็มลงร้อยละ 30 ประชาชนรอบรู้ด้านสุขภาพ รู้ตัวเลขบ่งชี้ความเสี่ยงการเกิดโรคไม่ติดต่อ ตั้งแกนนําด้านสุขภาพช่วยจัดมาตรการสร้างเสริมสุขภาพระดับองค์ก
กระทรวงสาธารณสุข เร่งรัดป้องกันและควบคุมโรคไม่ติดต่อ เน้นความดันโลหิตสูงและเบาหวาน ตั้งเป้าลดอาหารหวานมันเค็มลงร้อยละ 30 ประชาชนรอบรู้ด้านสุขภาพ รู้ตัวเลขบ่งชี้ความเสี่ยงการเกิดโรคไม่ติดต่อ ตั้งแกนนําด้านสุขภาพช่วยจัดมาตรการสร้างเสริมสุขภาพระดับองค์กร ทั้งภาครัฐและเอกชน
วันนี้ (26 พฤศจิกายน 2563) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานการประชุมคณะกรรมการขับเคลื่อนแผนการป้องกันและควบคุมโรคไม่ติดต่อ 5 ปี (พ.ศ.2560 – 2564) ครั้งที่ 1/ 2563 เมื่อวันที่ 25 พฤศจิกายน 2563 โดยคณะกรรมการ ฯ ได้เห็นชอบการขับเคลื่อนนโยบายเร่งรัดการป้องกันและควบคุมโรคความดันโลหิตสูงและโรคเบาหวาน (Together Fight NCDs) โดยมีเป้าหมายภายในปี 2565 ให้คนไทยลดการบริโภคน้ําตาลและโซเดียมลงร้อยละ 30 หรือลดอาหารหวานมันเค็มลง เพิ่มการออกกําลังกายและการมีกิจกรรมทางกายประชาชนมีความรอบรู้ด้านสุขภาพ รับทราบตัวเลขที่บ่งชี้สุขภาพและระดับความเสี่ยงต่อการเกิดโรคไม่ติดต่อ ได้แก่ ภาวะอ้วน โดยค่าดัชนีมวลกาย (BMI) ไม่ควรเกิน 23, ความดันโลหิตสูง ไม่เกิน 120/80 mmHg ระดับน้ําตาลในเลือดไม่เกิน 100 mg/dl โดยสามารถประเมินความเสี่ยงของตนเองผ่านแอปพลิเคชัน Thai CV Risk Score นอกจากนี้ จะลดผู้ที่เป็นโรคเบาหวานหรือความดันโลหิตสูงที่ไม่รู้ว่าตัวเองเป็นลงร้อยละ 50 และผู้ที่ป่วยที่เข้ารับการรักษาสามารถควบคุมระดับน้ําตาลในเลือดและระดับความดันโลหิตได้เกินครึ่ง
นอกจากนี้ ยังเห็นชอบมาตรการป้องกันควบคุมโรคไม่ติดต่อระดับองค์กร โดยให้มีแกนนําด้านสุขภาพ (Chief Health Officer) เพื่อจัดมาตรการสร้างเสริมสุขภาพระดับองค์กรในทุกหน่วยงานภาครัฐและภาคเอกชน และแต่งตั้งคณะกรรมการขับเคลื่อนองค์กรรอบรู้ด้านสุขภาพป้องกันควบคุมโรคไม่ติดต่อระดับกรม โดยบุคลากรในสังกัดกระทรวงสาธารณสุข ต้องได้รับการตรวจสุขภาพประจําปี, จัดโรงอาหารทุกกรมเป็น Healthy Canteen จัดอาหารทางเลือกเพื่อสุขภาพ, จัดสถานที่และสร้างบรรยากาศให้บุคลากรในสังกัด เพิ่มกิจกรรมทางกายและมีการออกกําลังกายอย่างสม่ําเสมอ ส่งเสริมและสนับสนุนบุคลากร ลด ละ เลิกการสูบบุหรี่ และเลิกการดื่มเครื่องดื่มแอลกอฮอล์
ทั้งนี้ ข้อมูลกรมควบคุมโรคล่าสุดปี 2557 คนไทยป่วยเป็นโรคเบาหวานร้อยละ 8.9 หรือ 4.8 ล้านคน ผู้ที่เป็นโรคความดันโลหิตสูงร้อยละ 24.7 หรือ 13.3 ล้านคน โดยข้อมูลในปี 2562 มีผู้ที่ไม่รู้ว่าตนเองเป็นเบาหวานร้อยละ 43.1 ผู้ป่วยเบาหวานที่ไม่ได้รับการรักษาร้อยละ 2.7, ผู้ป่วยที่รักษาแต่ควบคุมระดับน้ําตาลในเลือดไม่ได้ร้อยละ 30.6 ส่วนผู้ที่ไม่รู้ว่าตนเองเป็นความดันโลหิตสูงร้อยละ 44.7 ผู้ป่วยที่ไม่ได้รับการรักษาร้อยละ 6.1, รักษาแต่ควบคุมระดับความดันโลหิตไม่ได้ร้อยละ 19.5
************************************* 26 พฤศจิกายน 2563
รัฐบาลไทย-ข่าวทำเนียบรัฐบาล-WHO ชื่นชมไทยคุมโควิด-19 ได้เป็นอย่างดี
วันพฤหัสบดีที่ 26 พฤศจิกายน 2563
WHO ชื่นชมไทยคุมโควิด-19 ได้เป็นอย่างดี
วันพุธที่ 25 พฤศจิกายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นายทีโดรส อัดฮานอม กีบรีเยซุส ผู้อํานวยการใหญ่องค์การอนามัยโลก หรือ WHO ชื่นชมบทบาทผู้นําของนายกรัฐมนตรี และระบบสาธารณสุขของไทย ที่เป็นต้นแบบในการบูรณาการความร่วมมือของภาครัฐและประชาสังคมต่อสู้กับโรคโควิด-19 แม้จะยังไม่มีวัคซีน ทั้งที่ประเทศไทยมีประชากรหนาแน่น แต่กลับมีตัวเลขผู้ติดเชื้อน้อยกว่า 4,000 คน และมีผู้เสียชีวิตเพียง 60 คน ซึ่งความสําเร็จนี้ไม่ใช่เรื่องบังเอิญ แต่เป็นเพราะการดําเนินนโยบายของไทยอย่างจริงจัง ตลอด 40 ปีที่ผ่านมา ประเทศไทยได้ลงทุนด้านสาธารณสุข เพื่อเพิ่มขีดความสามารถในการต่อสู้กับโรคภัยตามหลักการของสาธารณสุขสากลได้เป็นอย่างดี พร้อมทั้งเชิญชวนให้ทุกประเทศทั่วโลก ปฏิบัติตามสิ่งที่ประเทศไทยได้ทํา เพื่อหยุดยั้งการแพร่ระบาดของโรคโควิด-19
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมต.นร. อนุชา ร่วมเวทีประชุมคณะมนตรีสมาชิกแม่น้ำโขง หารือการพัฒนาทรัพยากรน้ำอย่างยั่งยืนในภูมิภาคอาเซียนและกลุ่มหุ้นส่วนการพัฒนา
วันพฤหัสบดีที่ 26 พฤศจิกายน 2563
รมต.นร. อนุชา ร่วมเวทีประชุมคณะมนตรีสมาชิกแม่น้ําโขง หารือการพัฒนาทรัพยากรน้ําอย่างยั่งยืนในภูมิภาคอาเซียนและกลุ่มหุ้นส่วนการพัฒนา
รมต.นร. อนุชา ร่วมเวทีประชุมคณะมนตรีสมาชิกแม่น้ําโขง หารือการพัฒนาทรัพยากรน้ําอย่างยั่งยืนในภูมิภาคอาเซียนและกลุ่มหุ้นส่วนการพัฒนา
วันนี้ (26 พ.ย.63) เวลา 09.00 น. ณ โรงแรมพลาซา แอทธินี กรุงเทพมหานคร นายอนุชา นาคาศัย รัฐมนตรีประจําสํานักนายกรัฐมนตรี ได้รับมอบหมายจาก พลเอก ประวิตร วงษ์สุวรรณ รองนายกรัฐมนตรี ให้เป็นผู้แทนฝ่ายไทยเข้าประชุมร่วมประชุมคณะมนตรี คณะกรรมาธิการแม่น้ําโขง ครั้งที่ 27 และการประชุมร่วมระหว่างคณะมนตรี คณะกรรมาธิการแม่น้ําโขง กับกลุ่มหุ้นส่วนการพัฒนา ครั้งที่ 25 ผ่านระบบทางไกล ร่วมกับรัฐมนตรีกระทรวงทรัพยากรธรรมชาติและสิ่งแวดล้อมแห่งสาธารณรัฐประชาธิปไตยประชาชนลาว ประธานคณะมนตรี คณะกรรมาธิการแม่น้ําโขง ประจําปี 2563 รองประธานคณะกรรมการแม่น้ําโขง แห่งราชอาณาจักรกัมพูชา รัฐมนตรีกระทรวงทรัพยากรธรรมชาติและสิ่งแวดล้อมแห่งสาธารณรัฐเวียดนาม และประเทศหุ้นส่วนการพัฒนา อาทิ สหภาพยุโรป ออสเตรเลีย นิวซีแลนด์และสหรัฐอเมริกา โดยมี ดร.สมเกียรติ ประจําวงษ์ เลขาธิการสํานักงานทรัพยากรน้ําแห่งชาติ นางสาวณัฐธ์ภัสส์ ยงใจยุทธ ที่ปรึกษารัฐมนตรีประจําสํานักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจําสํานักนายกรัฐมนตรี และคณะทํางานฝ่ายไทยเข้าร่วมด้วย
การประชุมในช่วงเช้า ที่ประชุมได้หารือแผนยุทธศาสตร์การจัดการทรัพย์สินด้านสิ่งแวดล้อมของลุ่มแม่น้ําโขง ซึ่งจะเป็นส่วนช่วยพัฒนากลยุทธ์การจัดการสิ่งแวดล้อมและจัดลําดับความสําคัญในการคุ้มครองสินทรัพย์สิ่งแวดล้อมที่เป็นประโยชน์ร่วมกันของประเทศในลุ่มแม่น้ําโขงตอนล่าง ซึ่งฝ่ายไทยได้รับทราบและเห็นชอบต่อยุทธศาสตร์การจัดการสินทรัพย์ด้านสิ่งแวดล้อมของลุ่มน้ําโขง พ.ศ.2564-2568 และได้เสนอแผนปฏิบัติการของอุทยานแห่งชาติเขาใหญ่และอุทยานแห่งชาติทับลาน มาดําเนินการเองภายใต้แผนการดําเนินการระดับประเทศต่อไป
สําหรับช่วงบ่าย พลเอก ประวิตร วงษ์สุวรรณ รองนายกรัฐมนตรี ในฐานะหัวหน้าคณะผู้แทนไทยจะกล่าวถ้อยแถลงความร่วมมือเพื่อการพัฒนาที่ยั่งยืนของทางการไทย และจะมีพิธีรับมอบตําแหน่งประธานคณะมนตรี คณะกรรมาธิการแม่น้ําโขง ครั้งที่ 28 และการประชุมร่วมกับหุ้นส่วนเพื่อการพัฒนาครั้งที่ 26 โดยประเทศไทยจะเป็นเจ้าภาพในการจัดประชุมดังกล่าว
....................................
รัฐบาลไทย-ข่าวทำเนียบรัฐบาล-กรมบัญชีกลาง ชี้แจงข้อสงสัยกรมบัญชีกลางเอื้อประโยชน์การประมูลงานโครงการรถไฟความเร็วสูงแก่เอกชนเฉพาะราย
วันพฤหัสบดีที่ 26 พฤศจิกายน 2563
กรมบัญชีกลาง ชี้แจงข้อสงสัยกรมบัญชีกลางเอื้อประโยชน์การประมูลงานโครงการรถไฟความเร็วสูงแก่เอกชนเฉพาะราย
กรมบัญชีกลาง ชี้แจงข้อสงสัยกรมบัญชีกลางเอื้อประโยชน์การประมูลงานโครงการรถไฟความเร็วสูงแก่เอกชนเฉพาะราย
วันอังคารที่ 24 พฤศจิกายน พ.ศ. 2563 นายภูมิศักดิ์ อรัญญาเกษมสุข อธิบดีกรมบัญชีกลาง ข้อสงสัยกรมบัญชีกลางเอื้อประโยชน์การประมูลงานโครงการรถไฟความเร็วสูงแก่เอกชนเฉพาะราย ว่าการพิจารณาวินิจฉัย และการพิจารณาอุทธรณ์และข้อร้องเรียน เป็นการดําเนินการในรูปของคณะกรรมการ ประกอบด้วย ผู้แทนจากหน่วยงานของรัฐต่าง ๆ และผู้ทรงคุณวุฒิ เช่น สํานักงานอัยการสูงสุด สํานักงานคณะกรรมการกฤษฎีกา สํานักงานคณะกรรมการนโยบายรัฐวิสาหกิจ องค์กรต่อต้านคอร์รับชัน สภาหอการค้าแห่งประเทศไทย เป็นต้น ในกรณีนี้ รฟท. ได้มีข้อหารือแนวทางปฏิบัติเกี่ยวกับการพิจารณาคุณสมบัติและผลงานของผู้ยื่นข้อเสนอในนามกิจการร่วมค้า มายังคณะกรรมการวินิจฉัย เมื่อวันที่ 31 กรกฎาคม 2562 กรณีการยื่นข้อเสนอของบริษัท บีพีเอ็นพี จํากัด ซึ่งต่อมาคณะกรรมการวินิจฉัย ได้มีคําวินิจฉัยเมื่อวันที่ 29 สิงหาคม 2562 ว่า บริษัทบีพีเอ็นพี จํากัด เป็นกิจการร่วมค้าที่จดทะเบียนใหม่ สามารถนําผลงานของผู้ร่วมค้าที่จดทะเบียนเป็นนิติบุคคลมาใช้เป็นผลงานในการยื่นประกวดราคาได้
อย่างไรก็ตาม รฟท. ได้พิจารณาผลการประกวดราคาให้บริษัท บีพีเอ็นพี จํากัด ตกคุณสมบัติกรณีการยื่นผลงานไม่ถูกต้อง บริษัทฯ จึงได้อุทธรณ์ผลการพิจารณามายังคณะกรรมการพิจารณาอุทธรณ์ ซึ่งคณะกรรมการพิจารณาอุทธรณ์ ไม่เห็นด้วย เนื่องจากคณะกรรมการวินิจฉัย ได้พิจารณาว่า บริษัท บีพีเอ็นพี จํากัด เป็นกิจการร่วมค้าที่จดทะเบียนใหม่ ก็สามารถนําผลงานของผู้ร่วมค้าที่จดทะเบียนเป็นนิติบุคคลมาใช้เป็นผลงานในการยื่นประกวดราคาได้ ดังนั้น รฟท. จึงต้องพิจารณาให้เป็นไปตามแนวทางเดียวกันกับคณะกรรมการวินิจฉัย และไม่อาจหยิบยกประเด็นคุณสมบัติของบริษัท บีพีเอ็นพี จํากัด มาพิจารณาตัดสิทธิบริษัท บีพีเอ็นพี จํากัด ได้อีก จึงให้ รฟท. กลับไปดําเนินการในขั้นตอนการพิจารณาผลการเสนอราคาของผู้ยื่นข้อเสนอให้ถูกต้องต่อไป
.........................................
รัฐบาลไทย-ข่าวทำเนียบรัฐบาล-กระทรวงการคลังชี้แจงการจ่ายเงินชดเชยชาวไร่ยาสูบล่าช้า
วันพฤหัสบดีที่ 26 พฤศจิกายน 2563
กระทรวงการคลังชี้แจงการจ่ายเงินชดเชยชาวไร่ยาสูบล่าช้า
กระทรวงการคลังชี้แจงการจ่ายเงินชดเชยชาวไร่ยาสูบล่าช้า
25 พฤศจิกายน พ.ศ. 2563 นายลวรณ แสงสนิท อธิบดีกรมสรรพสามิต ชี้แจงกรณีนายประเสริฐ สงวนทรัพย์ รักษาการนายกสมาคมชาวไร่ยาสูบเบอร์เล่ย์ จ.สุโขทัย ขอความเป็นธรรมกรณีสมาคมชาวไร่ยาสูบฯ ว่า รัฐบาลได้ชดเชยชาวไร่ยาสูบในฤดูการผลิต 2561/2562 กระทรวงการคลังโดยกรมสรรพสามิตได้ขอจัดสรรงบกลางเป็นจํานวนเงินทั้งสิ้น 133 ล้านบาท ซึ่งในฤดูกาลเพาะปลูก 2562/2563 กระทรวงการคลังอยู่ระหว่างการพิจารณาการชดเชยชาวไร่ยาสูบ ในฤดูกาลเพาะปลูกดังกล่าว แต่เนื่องจากที่ผ่านมาประเทศไทยประสบปัญหาการแพร่ระบาดของโรคโควิด 19 ทําให้มาตรการชดเชยดังกล่าวเกิดความล่าช้าออกไป และรัฐบาลได้มีการให้เงินช่วยเหลือเกษตรกรจาก การแพร่ระบาดของโควิด 19 เป็นจํานวนเงิน 5,000 บาท เป็นเวลา 3 เดือน คิดเป็นจํานวน 15,000 บาทต่อราย ดังนั้น กรมสรรพสามิตจึงอยู่ระหว่างการศึกษาหาข้อยุติในการปลูกพืชทดแทน และหาข้อสรุป ที่จะเสนอให้มีการเยียวยาต่อเกษตรกรต่อไปในอนาคต ปัจจุบันกรมสรรพสามิตอยู่ระหว่างการศึกษาแนวทางการปรับโครงสร้างภาษียาสูบ ในสอดคล้องกับทิศทางการบริโภคยาสูบ และการพัฒนาอย่างยั่งยืนของอุตสาหกรรมยาสูบ โดยจะต้องพิจารณาปัจจัยต่าง ๆ อย่างรอบคอบเพื่อให้เกิดความเป็นธรรมและเกิดประโยชน์สูงสุดแก่ประเทศต่อไป
-----------------------------------
รัฐบาลไทย-ข่าวทำเนียบรัฐบาล-รอง นรม. วิษณุฯ เป็นประธานแถลงข่าว “มหกรรมผ้าไหม ไหมไทยสู่เส้นทางโลกปีที่ 10” สนับสนุนดีไซน์เนอร์นักศึกษาไทย ส่งเสริมผ้าไหมไทยสู่ตลาดโลก เชื่อมสัมพันธ์นานาชาติ
วันพฤหัสบดีที่ 26 พฤศจิกายน 2563
รอง นรม. วิษณุฯ เป็นประธานแถลงข่าว “มหกรรมผ้าไหม ไหมไทยสู่เส้นทางโลกปีที่ 10” สนับสนุนดีไซน์เนอร์นักศึกษาไทย ส่งเสริมผ้าไหมไทยสู่ตลาดโลก เชื่อมสัมพันธ์นานาชาติ
รองนายกรัฐมนตรี นายวิษณุ เครืองาม เป็นประธานแถลงข่าว “มหกรรมผ้าไหม ไหมไทยสู่เส้นทางโลกปีที่ 10” สนับสนุนดีไซน์เนอร์นักศึกษาไทย ส่งเสริมผ้าไหมไทยสู่ตลาดโลก เชื่อมสัมพันธ์นานาชาติ
วันนี้ (26 พ.ย. 63) เวลา 13.30 น. ณ ตึกศูนย์แถลงข่าวรัฐบาลนารีสโมสร ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการแถลงข่าว “งานมหกรรมผ้าไหม ไหมไทยสู่เส้นทางโลกปีที่ 10” โดยมูลนิธิช่วยเหลือนักท่องเที่ยว ร่วมกับหน่วยงานภาครัฐ ภาคเอกชน ตัวแทนนิสิต นักศึกษา จากสถาบันการศึกษาทั่วประเทศ พร้อมด้วยคณะเอกอัครราชทูตและคู่สมรส และกงสุลใหญ่ประจําประเทศไทย จัดกิจกรรมแฟชั่นโชว์ เพื่อส่งเสริม สนับสนุน ผ้าไหมไทยสู่ระดับโลก เป็นส่วนหนึ่งของการจัดงานวันพ่อแห่งชาติ เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร และเพื่อเทิดพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
รองนายกรัฐมนตรี เผยว่า ในปีนี้เนื่องจากสถานการณ์การแพร่ระบาดของเชื้อไวรัสโควิด-19 ทําให้ไม่สามารถเชิญชวนดีไซน์เนอร์นานาชาติเข้าร่วมโครงการได้ จึงพลิกวิกฤตเป็นโอกาส ให้นักเรียน นิสิต นักศึกษา จากสถาบันการศึกษาด้านการออกแบบแฟชั่นและสิ่งทอทั่วประเทศ จํานวน 70 แห่ง เป็นผู้ออกแบบชุดเสื้อผ้าแก่คณะทูตานุทูต กงสุลใหญ่ และกงสุลกิตติมศักดิ์จากสถานเอกอัครราชทูตและสถานกงสุลใหญ่ จํานวน 72 แห่ง และสถานกงสุลกิตติมศักดิ์ 28 แห่ง รวม 100 แห่ง โดยเอกอัครราชทูตจะร่วมเป็นนายแบบและนางแบบกิตติมศักดิ์มากถึง 41 ท่าน ทั้งนี้ “งานมหกรรมผ้าไหม ไหมไทยสู่เส้นทางโลกปีที่ 10” จะจัดขึ้นในวันที่ 6 ธ.ค. 63 ณ หอประชุมกองทัพเรือ พร้อมมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะเป็นประธานเปิดงานในครั้งนี้ รวมถึงระหว่างวันที่ 1 – 6 ธ.ค. 63 จะมีการจัดงานวันพ่อแห่งชาติในหลายแห่ง อาทิ บริเวณถนนสนามไชย บริเวณพระบรมมหาราชวัง สวนสราญรมย์ ให้ประชาชนได้ร่วมกิจกรรมต่าง ๆ อีกด้วย
โอกาสนี้ รองนายกรัฐมนตรียังกล่าวว่า “งานมหกรรมผ้าไหม ไหมไทยสู่เส้นทางโลกปีที่ 10” เป็นการสร้างความสัมพันธ์อันดีระหว่างนักเรียน นิสิต นักศึกษา จากสถาบันการศึกษาไทยกับสถานเอกอัครราชทูต เปิดโอกาสและเวทีให้มีการแลกเปลี่ยนวัฒนธรรม ที่สําคัญคือการสร้างมูลค่าเพิ่มให้กับผ้าไหมไทย ขยายตลาดในการขายสินค้าในต่างประเทศ พร้อมชื่นชมความสามารถในการสร้างสรรค์ผลงานจากนักเรียนอาชีวะที่ไม่แพ้ดีไซน์เนอร์ต่างประเทศ รวมถึงเป็นการแสดงให้เห็นถึงความร่วมมือร่วมใจระหว่างภาครัฐ ภาคเอกชน ความสมัครสมาน สามัคคีจากคณะทูตานุทูตกว่า 100 ประเทศ
ในตอนท้าย รองนายกรัฐมนตรีได้ชมการเดินแบบโดยสมาชิกคณะทูตานุทูตต่างประเทศ ประจําประเทศไทย ในชุดผ้าไหมไทย ผลงานจากนักเรียน นิสิต นักศึกษา ที่ออกแบบชุดผ้าไหมแด่คณะทูตานุทูต จากแรงบันดาลใจที่ได้จากการแลกเปลี่ยนวัฒนธรรม
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ ร่วมลงนามในบันทึกข้อตกลง (MOU)
วันพฤหัสบดีที่ 26 พฤศจิกายน 2563
กระทรวงเกษตรฯ ร่วมลงนามในบันทึกข้อตกลง (MOU)
กระทรวงเกษตรฯ ร่วมลงนามในบันทึกข้อตกลง (MOU) ความร่วมมือในการขับเคลื่อนสินค้าและบริการด้านการเกษตรไทยครบวงจรไปสู่ตลาดโลก
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ เปิดเผยภายหลังเป็นตัวแทน ดร.ทองเปลว กองจันทร์ ปลัดกระทรวงเกษตรและสหกรณ์ ร่วมลงนามในบันทึกข้อตกลง (MOU) ความร่วมมือในการขับเคลื่อนสินค้า และบริการด้านการเกษตรไทยครบวงจรไปสู่ตลาดโลก ณ สถานีวิทยุโทรทัศน์กองทัพบก (ททบ.5) ว่า ตามที่กระทรวงเกษตรฯ ได้ร่วมลงนามในบันทึกข้อตกลง (MOU) ความร่วมมือที่เกี่ยวข้องในด้านเกษตร 2 ฉบับ ได้แก่ 1) บันทึกข้อตกลง (MOU) ความร่วมมือภายใต้นโยบายเกษตรผลิต พาณิชย์ตลาด (ตลาดนําการผลิต) ระหว่างกระทรวงเกษตรและสหกรณ์ กระทรวงพาณิชย์ และสถานีวิทยุโทรทัศน์กองทัพบก และ 2) บันทึกข้อตกลง (MOU) ความร่วมมือในการเผยแพร่องค์ความรู้ด้านการเกษตร ระหว่างกระทรวงเกษตรและสหกรณ์ สถานีวิทยุโทรทัศน์กองทัพบก (ททบ.5) สภาอุตสาหกรรมแห่งประเทศไทย ไปแล้วนั้น
การลงนามในวันนี้ จึงเป็นการดําเนินงานต่าง ๆ ภายใต้กรอบข้อตกลง (MOU) ทั้ง 2 ฉบับ ให้เป็นไปอย่างมีประสิทธิภาพและเป็นรูปธรรมมากยิ่งขึ้น สถานีวิทยุโทรทัศน์กองทัพบก (ททบ.5) จึงได้จัดทําร่างบันทึกข้อตกลง (MOU) ความร่วมมือในการขับเคลื่อนสินค้าและบริการด้านการเกษตรไทยครบวงจรไปสู่ตลาดโลก ซึ่งเป็นความร่วมมือจาก 8 หน่วยงาน ได้แก่ สถานีวิทยุโทรทัศน์กองทัพบก (ททบ.5) กระทรวงเกษตรและสหกรณ์ กระทรวงพาณิชย์ กระทรวงมหาดไทย สภาอุตสาหกรรมแห่งประเทศไทย สภาหอการค้าแห่งประเทศไทย บริษัทไปรษณีย์ไทย จํากัด และสภาดิจิทัลเพื่อเศรษฐกิจและสังคมแห่งประเทศไทย โดยความร่วมมือในการลงนาม MOU ดังกล่าว จะเป็นการเชื่อมโยงภาคีเครือข่ายทุกภาคส่วนที่เกี่ยวข้อง ให้เข้ามามีส่วนร่วมในการขับเคลื่อนการดําเนินงานในส่วนต่าง ๆ ได้แก่ การช่วยเหลือพี่น้องเกษตรกรไทยในการให้องค์ความรู้ในทุกด้าน ทั้งในด้านเทคนิคการผลิต ด้านการแปรรูปเพื่อเพิ่มมูลค่าสินค้าไปจนถึงเทคนิคการบรรจุภัณฑ์ การขนส่งเต็มรูปแบบที่ลดต้นทุน และการหาช่องทางการตลาดใหม่ ๆ เพื่อจะนําสินค้าและบริการด้านเกษตรของไทยออกจําหน่ายสู่ตลาดทั้งในและต่างประเทศอย่างครบวงจร ทั้งในรูปบบของออนไลน์และออฟไลน์ ซึ่งถือเป็นโอกาสที่ดี ที่จะช่วยให้สินค้าเกษตรของไทยสามารถจําหน่ายได้เพิ่มมากขึ้น รวมถึงสามารถยกระดับคุณภาพชีวิตของเกษตรกรไทยให้มีรายได้ที่เพิ่มสูงขึ้นด้วย
ทั้งนี้ ได้มีการจัดตั้งคณะทํางานขับเคลื่อนความร่วมมือของทั้ง 8 หน่วยงาน ภายใต้บันทึกข้อตกลง (MOU) ความร่วมมือในการขับเคลื่อนสินค้า และบริการด้านการเกษตรไทยครบวงจรไปสู่ตลาดโลก โดยในส่วนของกระทรวงเกษตรฯ ได้ส่งผู้แทนจากกรมปศุสัตว์ กรมประมง กรมวิชาการเกษตร กรมการข้าว กรมหม่อนไหม และกรมส่งเสริมการเกษตร เข้าร่วมเป็นคณะทํางานฯ ด้วย
รัฐบาลไทย-ข่าวทำเนียบรัฐบาล-กรมการจัดหางาน จัด “นัดพบ Co-Payment จังหวัดนราธิวาส “ เตรียมงานว่างรองรับกว่าพันอัตรา
วันพฤหัสบดีที่ 26 พฤศจิกายน 2563
กรมการจัดหางาน จัด “นัดพบ Co-Payment จังหวัดนราธิวาส “ เตรียมงานว่างรองรับกว่าพันอัตรา
อธิบดีกรมการจัดหางาน  เปิดงาน “นัดพบ Co-Payment จังหวัดนราธิวาส” โครงการส่งเสริมการจ้างงานใหม่สําหรับผู้จบการศึกษาใหม่ โดยภาครัฐและเอกชน ตั้งเป้าหางานให้เด็กจบใหม่ 1,620 อัตรา
นายสุชาติ พรชัยวิเศษกุล อธิบดีกรมการจัดหางาน เปิดเผยว่า รัฐมนตรีว่าการกระทรวงแรงงาน ให้ความสําคัญกับการส่งเสริมการมีงานทําให้แก่ประชาชนวัยทํางานทุกกลุ่มเป้าหมาย โดยมุ่งเน้นให้คนไทยมีงานทําในทุกพื้นที่ สนับสนุนการจ้างงานที่มั่นคงและต่อเนื่อง ซึ่งเป็นการดําเนินการตามนโยบายของรัฐบาล ภายใต้การนําของพลเอก ประยุทธ์ จันทร์โอชา นายกรัฐมนตรี ในการเสริมสร้างศักยภาพทรัพยากรมนุษย์ สร้างความสามารถในการแข่งขันของประเทศ ตลอดจนพัฒนากลไกในการสร้างความสมดุลของตลาดแรงงาน เพิ่มศักยภาพแรงงานและผู้ประกอบการ ในการสร้างความเข้มแข็งทางเศรษฐกิจ และเพื่อบรรเทาปัญหาของนายจ้าง/สถานประกอบการที่ได้รับผลกระทบจากสภาวะเศรษฐกิจที่ชะลอตัวและสถานการณ์การแพร่ระบาดของโรคติดเชื้อไวรัสโคโรนา 2019
นายสุชาติฯ กล่าวว่า โครงการส่งเสริมการจ้างงานใหม่สําหรับผู้จบการศึกษาใหม่ โดยภาครัฐและเอกชน (Co-payment) เป็นการมุ่งเน้นเพื่อช่วยเหลือให้ผู้จบการศึกษาใหม่ให้ได้มีงานทํา มีคุณภาพชีวิตที่ดีขึ้น และเพื่อช่วยเหลือสถานประกอบการให้สามารถดําเนินธุรกิจได้อย่างต่อเนื่อง ซึ่งจะช่วยในการขับเคลื่อนเศรษฐกิจในภาพรวมของประเทศได้ การจัดงาน "นัดพบ Co-payment จังหวัดนราธิวาส" ในครั้งนี้ มีเป้าหมายเพื่อส่งเสริมให้เกิดการตกลงการจ้างงาน ตามโครงการฯ จํานวน 1,620 อัตรา ซึ่งมีนายจ้าง/สถานประกอบการสนใจร่วมโครงการและมาเปิดรับสมัครงานจํานวน 27 บริษัท ตําแหน่งงานว่างทั้งหมด 1,401 อัตรา ทั้งยังได้รับเกียรติจาก รองผู้ว่าราชการจังหวัดนราธิวาส นายชินวุฒิ ขาวสําลี และได้รับความร่วมมือจาก แรงงานจังหวัดนราธิวาส ประกันสังคมจังหวัดนราธิวาส สวัสดิการและคุ้มครองแรงงานจังหวัดนราธิวาส ศึกษาธิการจังหวัดนราธิวาส หอการค้าจังหวัดนราธิวาส และสภาอุตสาหกรรมจังหวัดนราธิวาส เพื่อมุ่งเน้นช่วยเหลือผู้จบการศึกษาใหม่ และนายจ้าง/สถานประกอบการในพื้นที่จังหวัดนราธิวาส ให้เกิดการจับคู่และตกลงการจ้างงาน โดยจัดขึ้น ณ โรงแรมอิมพิเรียล นราธิวาส อําเภอเมืองนราธิวาส วันที่ 25 พฤศจิกายน 2563 ตั้งแต่เวลา 09.00-15.00 น.
โดยจังหวัดนราธิวาส มีนายจ้างลงทะเบียนเข้าร่วมโครงการในระบบแล้ว จํานวน 51 บริษัท และผู้จบการศึกษาใหม่ลงทะเบียน 1,507 คน ซึ่งที่ผ่านมาได้สั่งการสํานักงานจัดหางานจังหวัดนราธิวาส เร่งลงพื้นที่ประสานนายจ้าง/สถานประกอบการหาตําแหน่งงาน เพื่อให้เกิดการตกลงการจ้างงาน ตามโครงการฯ จํานวน 1,620 อัตรา
“ภายในงานมี กิจกรรมเปิดรับลงทะเบียนสําหรับผู้สนใจเข้าร่วมโครงการ Co-Payment กิจกรรมจัดหางานให้แก่ผู้ว่างงาน ผู้ถูกเลิกจ้าง ประชาชนทั่วไป กิจกรรมสัมภาษณ์งานโดยนายจ้าง/สถานประกอบการภายในงาน การจัดเตรียมตําแหน่งงานว่างทั้งในและต่างประเทศ การรับลงทะเบียนสําหรับผู้สนใจหางานไปทํางานต่างประเทศ การทดสอบความพร้อมทางอาชีพ และนิทรรศการของหน่วยงานในสังกัดกระทรวงแรงงาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รมว.สุริยะฯ เปิดงาน OIE FORUM ประจำปี 2563
วันพฤหัสบดีที่ 26 พฤศจิกายน 2563
รมว.สุริยะฯ เปิดงาน OIE FORUM ประจําปี 2563
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธาน  เปิดงานและปาฐกถาพิเศษหัวข้อ มุมมองใหม่ของอุตสาหกรรมไทยหลังสถานการณ์โควิด-19 ในงาน OIE FORUM  ประจําปี 2563 "New Perspective of Thailand Industry  ณ ศูนย์นิทรรศการและการประชุมไบเทค
วันนี้ (26 พฤศจิกายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธาน เปิดงานและปาฐกถาพิเศษหัวข้อ มุมมองใหม่ของอุตสาหกรรมไทยหลังสถานการณ์โควิด-19 ในงาน OIE FORUM ประจําปี 2563 "New Perspective of Thailand Industry มองมุมกลับ ปรับมุมคิด พลิกวิกฤตอุตสาหกรรม " โดยมี นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวรายงาน และมีนายธีระยุทธ วานิชชัง ผู้ช่วยรัฐมนตรีว่าการกระทรวงอุตสาหกรรม นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม และนายทองชัย ชวลิตพิเชฐ ผู้อํานวยการสํานักเศรษฐกิจอุตสาหกรรม พร้อมด้วยคณะผู้บริหารกระทรวงอุตสาหกรรม ร่วมเป็นเกียรติ ณ ศูนย์นิทรรศการและการประชุมไบเทค
นายสุริยะฯ กล่าวว่า “ภาคอุตสาหกรรมไทยจําเป็นต้องปรับทิศทางการพัฒนาให้สอดรับกับบริบทโลกที่เปลี่ยนแปลง โดยใช้ศักยภาพที่มีอยู่อย่างเต็มที่ เพื่อให้ภาคอุตสาหกรรมไทยเป็นเครื่องยนต์หลักที่จะเป็นพลังขับเคลื่อนเศรษฐกิจของประเทศให้เดินหน้าต่อไปได้อย่างมีประสิทธิภาพ โดยได้มอบนโยบายให้ทุกหน่วยงานในกระทรวงฯ เดินหน้าผลักดันการดําเนินงานตามนโยบายสําคัญอย่างต่อเนื่อง เพื่อตอบโจทย์การพัฒนาในยุค New Normal ทั้งนี้ จะมุ่งเน้นการบูรณาการทํางานภายใต้ความร่วมมือจากทุกภาคส่วน ทั้งภาครัฐภาคอุตสาหกรรม องค์กรภาคเอกชน สถาบันการเงิน สถาบันการศึกษา รวมถึงภาคประชาชน ให้เข้ามามีบทบาทในการขับเคลื่อนการดําเนินงานร่วมกับกระทรวงฯ และหน่วยงานภาครัฐที่เกี่ยวข้อง เพื่อร่วมกันปรับปรุงและขับเคลื่อนนโยบายการพัฒนาอุตสาหกรรมในด้านต่าง ๆ ให้เอื้ออํานวยต่อการลงทุนและการประกอบการต่อไป” # OIE FORUM ประจําปี 2563 #กระทรวงอุตสาหกรรม #prindustry #มองมุมกลับ ปรับมุมคิด พลิกวิกฤตอุตสาหกรรม
รัฐบาลไทย-ข่าวทำเนียบรัฐบาล-กสร. เชิญชวนเสนอชื่อเป็นสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี 2564
วันพฤหัสบดีที่ 26 พฤศจิกายน 2563
กสร. เชิญชวนเสนอชื่อเป็นสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจําปี 2564
กรมสวัสดิการและคุ้มครองแรงงาน (กสร.) เชิญชวนเสนอชื่อเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2564 เพื่อเป็นต้นแบบให้กับสถานประกอบกิจการอื่น ในการพัฒนาระบบแรงงานสัมพันธ์และสวัสดิการแรงงาน สนใจยื่นใบสมัครภายใน 15 ม.ค. 64
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า การส่งเสริมให้นายจ้าง ลูกจ้างได้ร่วมกันพัฒนาระบบบริหารจัดการด้านแรงงานในสถานประกอบกิจการ สร้างระบบบริหารแรงงานสัมพันธ์และสวัสดิการที่เหมาะสม เป็นนโยบายที่รัฐมนตรีว่าการกระทรวงแรงงาน นายสุชาติ ชมกลิ่น มุ่งเน้นให้กรมส่งเสริมผลักดัน เพราะจะนํามาซึ่งคุณภาพชีวิตที่ดีของลูกจ้าง และเพิ่มขีดความสามารถในการแข่งขันทางการค้าของสถานประกอบกิจการ กสร. จึงได้จัดกิจกรรมส่งเสริมให้สถานประกอบกิจการมีระบบการบริหารจัดการที่ดี ด้านแรงงานสัมพันธ์และสวัสดิการแรงงาน เป็นประจําทุกปี เพื่อสร้างแรงจูงใจให้นายจ้าง ลูกจ้างได้เล็งเห็นถึงความสําคัญของการบริหารจัดการด้านแรงงานสัมพันธ์และสวัสดิการแรงงานที่ดี ร่วมมือกันในฐานะหุ้นส่วนเพื่อสร้างและพัฒนาระบบแรงงานสัมพันธ์ ระบบสวัสดิการแรงงานที่ได้มาตรฐานให้เกิดขึ้นในสถานประกอบกิจการ ตลอดจนเป็นต้นแบบที่ดีให้กับสถานประกอบกิจการอื่นๆ ซึ่งเป็นพื้นฐานสําคัญของการพัฒนาคุณภาพชีวิต ขวัญกําลังใจของลูกจ้าง พนักงานในสถานประกอบกิจการ และส่งผลดีต่อผลผลิตและธุรกิจของผู้ประกอบการ รวมไปถึงการสร้างเสถียรภาพทางเศรษฐกิจและสังคมของประเทศ
นายอภิญญา กล่าวต่อไปว่า สําหรับในปี 2564 สถานประกอบกิจการที่มีลูกจ้างตั้งแต่ 50 คนขึ้นไปที่อยู่ภายใต้บังคับและปฏิบัติถูกต้องตามกฎหมายว่าด้วยแรงงานสัมพันธ์ และกฎหมายว่าด้วยการคุ้มครองแรงงาน สามารถขอแบบเสนอชื่อเพื่อรับการคัดเลือกเป็นสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2564 ได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ และสํานักงานสวัสดิการและคุ้มครองแรงงานจังหวัด ณ พื้นที่ตั้งของสถานประกอบกิจการตั้งอยู่ หรือดาวน์โหลดได้ที่ http://relation.labour.go.th โดยต้องนําเสนอผลงานทั้งด้านแรงงานสัมพันธ์และด้านสวัสดิการแรงงานที่ปฏิบัติในปี พ.ศ.2563 ให้เป็นรูปธรรมอย่างชัดเจน ซึ่งในปีนี้จะพิจารณาประเมินผลคะแนนของแต่ละข้อกําหนดให้สอดคล้องกับสภาพความเป็นจริงที่เกิดผลกระทบจากการแพร่ระบาดของเชื้อไวรัส Covid 19 ด้วย ทั้งนี้ สถานประกอบกิจการสามารถส่งแบบเสนอชื่อเพื่อรับการคัดเลือกได้ตั้งแต่วันที่ 1 ธันวาคม 2563 – 15 มกราคม 2564 โดยสามารถสอบถามรายละเอียดเพิ่มเติมได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์ 0 2246 2118, 0 2643 4471 และ 081 837 5916
รัฐบาลไทย-ข่าวทำเนียบรัฐบาล-‘สุชาติ’ มอบที่ปรึกษาฯ รับเยาวชนชายแดนใต้รอบ 2 จาก ศอ.บต.ส่งสถานประกอบการ จ.เพชรบุรี
วันพฤหัสบดีที่ 26 พฤศจิกายน 2563
‘สุชาติ’ มอบที่ปรึกษาฯ รับเยาวชนชายแดนใต้รอบ 2 จาก ศอ.บต.ส่งสถานประกอบการ จ.เพชรบุรี
รัฐมนตรีสุชาติ ชมกลิ่น มอบหมายให้ ที่ปรึกษารัฐมนตรีว่าการกระทรวงแรงงานลงพื้นที่เพชรบุรี รับเด็กจากสามจังหวัดชายแดนใต้ จาก ศอ.บต. เพื่อส่งเข้าทํางานในสถานประกอบการที่จังหวัดเพชรบุรี รอบที่ 2 จํานวน 77 คน ตามโครงการ Co – Payment สนับสนุนคนชายแดนใต้
เมื่อวันที่ 26 พฤศจิกายน 2563 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ลงพื้นที่จังหวัดเพชรบุรี เพื่อรับเยาวชนจากสามจังหวัดชายแดนภาคใต้ จาก ศอ.บต. จํานวน 77 คน เพื่อส่งเข้าทํางานในสถานประกอบการที่เข้าร่วมโครงการส่งเสริมการจ้างงานใหม่สําหรับผู้จบการศึกษาใหม่โดยภาครัฐและเอกชน (Co- Payment) โดยมี พลเรือตรี สมเกียรติ ผลประยูร เลขาธิการศูนย์อํานวยการบริหารจังหวัดชายแดนภาคใต้ (ศอ.บต.) นางเธียรรัตน์ นะวะมะวัฒน์ คณะที่ปรึกษารัฐมนตรีว่าการกระทรวงแรงงาน นายไพโรจน์ โชติกเสถียร ผู้ตรวจราชการกระทรวงแรงงาน นางสาวเอกรัตน์ นาคาคง รองผู้ว่าราชการจังหวัดเพชรบุรี หัวหน้าส่วนสังกัดกระทรวงแรงงานจังหวัดเพชรบุรี คณะเจ้าหน้าที่ ศอ.บต. เข้าร่วมในครั้งนี้ด้วย โดยที่ปรึกษารัฐมนตรีว่าการกระทรวงแรงงาน กล่าวว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรี ได้ให้ความสําคัญกับการส่งเสริมการมีงานทําเพื่อช่วยเหลือผู้ได้รับผลกระทบจากโควิด – 19 ให้กลับมามีงานทํา มีอาชีพ มีรายได้ และระบบเศรษฐกิจฟื้นตัวโดยเร็ว ซึ่งกระทรวงแรงงาน ภายใต้การกํากับดูแลโดย พล.อ.ประวิตร วงษ์สุวรรณ รองนายกรัฐมนตรี ในฐานะผู้กํากับดูแลศูนย์อํานวยการบริหารจังหวัดชายแดนภาคใต้ (ศอ.บต.) ได้ให้ความสําคัญในการส่งเสริมการจ้างงานโดยเฉพาะเยาวชนส่วนใหญ่ในจังหวัดชายแดนภาคใต้ยังไม่มีงานทํา ซึ่งการที่ ศอ.บต.และหน่วยงานสังกัดกระทรวงแรงงาน 3 จังหวัดชายแดนภาคใต้ ทั้งจังหวัดปัตตานี ยะลา และนราธิวาส บูรณาการดําเนินการเคลื่อนย้ายแรงงานอย่างเป็นระบบ ถือเป็นแนวทางในการแก้ปัญหาการตกงาน ว่างงาน ของประชาชนในพื้นที่และแก้ไขปัญหาขาดแคลนแรงงานของประเทศ อีกทางหนึ่ง
นางธิวัลรัตน์ กล่าวต่อว่า ความร่วมมือในครั้งนี้เกิดขึ้นระหว่างกระทรวงแรงงาน ศอ.บต. และผู้ประกอบการ เพื่อนําเยาวชนจากจังหวัดชายแดนภาคใต้มาสู่จังหวัดเพชรบุรี ทั้งนี้ กระทรวงแรงงานจะให้หน่วยงานในพื้นที่ประสานบริษัทฯ เพื่อให้การดูแลน้องๆ เยาวชนที่มาทํางานในสถานประกอบการต่อไป
รัฐบาลไทย-ข่าวทำเนียบรัฐบาล-รมช.มนัญญา เป็นประธานเปิดโครงการสร้างการรับรู้นโยบายกระทรวงเกษตรและสหกรณ์ ครั้งที่ 2
วันพฤหัสบดีที่ 26 พฤศจิกายน 2563
รมช.มนัญญา เป็นประธานเปิดโครงการสร้างการรับรู้นโยบายกระทรวงเกษตรและสหกรณ์ ครั้งที่ 2
รมช.มนัญญา เป็นประธานเปิดโครงการสร้างการรับรู้นโยบายกระทรวงเกษตรและสหกรณ์ ครั้งที่ 2 ณ วัดหนองขุนชาติ ตําบลหนองสรวง อําเภอหนองฉาง จังหวัดอุทัยธานี
มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานเปิดโครงการสร้างการรับรู้นโยบายกระทรวงเกษตรและสหกรณ์ ครั้งที่ 2 ณ วัดหนองขุนชาติ ตําบลหนองสรวง อําเภอหนองฉาง จังหวัดอุทัยธานี เพื่อขับเคลื่อนภารกิจของกรมส่งเสริมสหกรณ์ ประจําปีงบประมาณ พ.ศ.2564 และสร้างการรับรู้ เผยแพร่ความรู้แก่สมาชิกสหกรณ์ กลุ่มเกษตรกร และเกษตรกรทั่วไป สนับสนุนให้เกษตรกรและประชาชนทั่วไปเข้าเป็นสมาชิกสหกรณ์หรือนําแนวทางสหกรณ์ไปใช้ในการพัฒนาคุณภาพชีวิต อีกทั้งยังเปิดโอกาสให้เกษตรกรได้ปรึกษาประเด็นปัญหาการเกษตร การประกอบอาชีพ จนถึงแหล่งเงินทุนเพื่อการประกอบอาชีพ พร้อมทั้งกล่าวมอบนโยบายแนะแนวทางพัฒนาอาชีพ ส่งเสริมการทําเกษตรอินทรีย์อย่างยั่งยืน ชูโครงการนําลูกหลานเกษตรกรกลับบ้าน สานต่ออาชีพการเกษตร จากนั้นได้เยี่ยมชมนิทรรศการ ร้านค้าของกลุ่มอาชีพในสังกัดสหกรณ์ สินค้าคุณภาพจากซูเปอร์มาร์เก็ตสหกรณ์ และผลิตภัณฑ์ของลูกหลานเกษตรกรกลับบ้านจังหวัดอุทัยธานีที่มาร่วมจําหน่ายสินค้า อีกทั้งได้มอบพันธุ์ปลา ข้าวสาร ปัจจัยการผลิต และผลิตภัณฑ์นมไทย-เดนมาร์ค ให้กับเกษตรกรที่มาร่วมงาน
รัฐบาลไทย-ข่าวทำเนียบรัฐบาล-ปลัดวธ. เป็นวิทยากรบรรยายพิเศษ เรื่อง “New Normal ในมิติสังคมและวัฒนธรรม”
วันอังคารที่ 10 พฤศจิกายน 2563
ปลัดวธ. เป็นวิทยากรบรรยายพิเศษ เรื่อง “New Normal ในมิติสังคมและวัฒนธรรม”
ปลัดวธ. เป็นวิทยากรบรรยายพิเศษ เรื่อง “New Normal ในมิติสังคมและวัฒนธรรม”
วันที่ ๑๐ พฤศจิกายน ๒๕๖๓ เวลา ๑๐.๐๐ น. ดร.ยุพา ทวีวัฒนะกิจบวร ปลัดกระทรวงวัฒนธรรม เป็นวิทยากรบรรยายพิเศษ เรื่อง"New Normalในมิติสังคมและวัฒนธรรม”โดยมีผู้เข้าฝึกอบรมการปฐมนิเทศนายทหารชั้นนายพลของกองทัพไทย รุ่นที่ ๔๕ เข้ารับฟังการบรรยาย ณ หอประชุม วิทยาลัยป้องกันราชอาณาจักร กรุงเทพฯ
รัฐบาลไทย-ข่าวทำเนียบรัฐบาล-“ดีอีเอส” จัดพิธีรับมอบสิ่งของพระราชทาน (หมวกและผ้าพันคอ) สานต่อโครงการจิตอาสา “เราทำความดี เพื่อชาติ ศาสน์ กษัตริย์ ”
วันอังคารที่ 10 พฤศจิกายน 2563
“ดีอีเอส” จัดพิธีรับมอบสิ่งของพระราชทาน (หมวกและผ้าพันคอ) สานต่อโครงการจิตอาสา “เราทําความดี เพื่อชาติ ศาสน์ กษัตริย์ ”
“ดีอีเอส” จัดพิธีรับมอบสิ่งของพระราชทาน (หมวกและผ้าพันคอ) สานต่อโครงการจิตอาสา “เราทําความดี เพื่อชาติ ศาสน์ กษัตริย์ ”
วันที่ 10 พ.ย.63 นายเอกสิทธิ์ คุณานันทกุล เลขานุการรัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานในพิธีรับมอบสิ่งของพระราชทาน (หมวกและผ้าพันคอ) โดยมีนางสาววิภาดา ลิ่วเฉลิมวงศ์ หัวหน้าสํานักงานรัฐมนตรี พร้อมด้วย ข้าราชการ ลูกจ้าง สํานักงานรัฐมนตรี ในโครงการจิตอาสา “เราทําความดี เพื่อชาติ ศาสน์ กษัตริย์” จํานวนทั้งสิ้น 11คน เข้ารับสิ่งของพระราชทานเบื้องหน้าพระบรมฉายาลักษณ์ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว และสมเด็จพระนางเจ้า พระบรมราชินี ณ ห้องรับรองแขกต่างประเทศ ชั้น 9 กระทรวงดิจิทัลเพื่อเศรษฐกิจและสังคม โดยมีวิทยากรจากศูนย์อํานวยการใหญ่จิตอาสาพระราชทานบรรยายให้ความรู้แก่จิตอาสาพระราชทาน โครงการ จิตอาสา เราทําความดีเพื่อชาติ ศาสน์ กษัตริย์
*****************
รัฐบาลไทย-ข่าวทำเนียบรัฐบาล-ปลัด พม. มอบแนวทางการปฏิบัติงานตามนโยบายและทิศทางการขับเคลื่อนภารกิจ ประจําปี 2564
วันอังคารที่ 10 พฤศจิกายน 2563
ปลัด พม. มอบแนวทางการปฏิบัติงานตามนโยบายและทิศทางการขับเคลื่อนภารกิจ ประจําปี 2564
ปลัด พม. มอบแนวทางการปฏิบัติงานตามนโยบายและทิศทางการขับเคลื่อนภารกิจ ประจําปี 2564
วันนี้ (10 พ.ย. 63) เวลา 08.30 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) มอบแนวทางการปฏิบัติงานตามนโยบายและทิศทางการขับเคลื่อนภารกิจของกระทรวง พม. ประจําปี 2564 ให้แก่คณะผู้บริหาร พัฒนาสังคมและความมั่นคงของมนุษย์จังหวัด (พมจ.) ผู้อํานวยการสํานักงานส่งเสริมและสนับสนุนวิชาการ (ผอ.สสว.) และหัวหน้าหน่วยงานสังกัดกระทรวง พม. ทั้งในส่วนกลางและภูมิภาคทั่วประเทศ ณ โรงแรมรามาการ์เด้นส์ กรุงเทพฯ
นางพัชรี กล่าวว่า กระทรวงการพัฒนาสังคมและความมั่นคงของมนุษย์ (พม.) ได้กําหนดทิศทางการขับเคลื่อนงาน ปี 2564 ภายใต้วิสัยทัศน์ "สร้างสังคมดี คนมีคุณภาพ" เพื่อมุ่งพัฒนาศักยภาพคน ครอบครัว ชุมชนให้มีความเข้มแข็งและสร้างระบบที่เอื้อต่อการพัฒนาคนให้มีคุณภาพชีวิตที่ดีสร้างหลักประกันทางสังคมที่ครอบคลุมและเหมาะสมกับกลุ่มเป้าหมายเฉพาะ ส่งเสริมภาคีเครือข่ายอย่างเป็นระบบสู่การเป็นหุ้นส่วนทางสังคม และยกระดับองค์กรการเป็นผู้นําทางสังคม โดยขับเคลื่อนภารกิจของกระทรวง พม. ด้วยหลักการบริหารงาน CHANGE for ALL คือ เปลี่ยนแปลงเพื่อทุกคนในสังคม ประกอบด้วย C (Collaboration) มุ่งเน้นความร่วมมือในการทํางานกับทุกภาคส่วนของสังคม H (High Performance) มุ่งสร้างและพัฒนางานของ พม. ให้มีคุณภาพ A (Ability) มุ่งเน้นการพัฒนาความสามารถ ศักยภาพคน พม. ให้ก้าวทันกระแสในโลกยุคดิจิทัล N (Next Normal) มุ่งเน้นการปรับตัวเพื่อเตรียมความพร้อมสู่วิถีการทํางานของ พม. ในยุคใหม่ G (Good Governance) มุ่งเน้นการทํางานที่โปร่งใส ตรวจสอบได้ มีจิตสํานึกสาธารณะ E (Equality for All) มุ่งสร้างความเท่าเทียมทางสังคมโดยไม่ทิ้งใครไว้ข้างหลัง
นางพัชรี กล่าวเพิ่มเติมว่า นอกจากนี้ ยังได้เน้นย้ํานโยบายสําคัญ 4 สร้างในการขับเคลื่อน พม. ประกอบด้วย 1) สร้างคน พม. ให้มีสมรรถนะสูง อาทิ พัฒนาคน พม. เพื่อรองรับการเปลี่ยนแปลงและเตรียมความพร้อมสู่การบริหารจัดการองค์กรในยุคดิจิทัล 2) สร้างองค์กร พม. ให้มีผลสัมฤทธิ์ที่ประจักษ์ อาทิ จัดทําฐานข้อมูลและเชื่อมโยงข้อมูลของกลุ่มเป้าหมายด้านสังคม โดยนําเทคโนโลยีดิจิทัลมาใช้ในการบริหารงาน และปรับภาพลักษณ์เป็นองค์กรแห่งความสุข 3) สร้างงาน พม. ให้มีคุณภาพ อาทิ เน้นผลลัพธ์การทํางาน รวดเร็ว ถูกต้อง และพัฒนางานนวัตกรรมเชิงสังคม และ 4) สร้างเครือข่ายและหุ้นส่วนการพัฒนาสังคม ด้วยการบูรณาการทํางานร่วมกับภาคีเครือข่ายทุกกลุ่มเป้าหมาย
รัฐบาลไทย-ข่าวทำเนียบรัฐบาล-ประชุมคณะอนุกรรมการบริหาร พัฒนา อนุรักษ์ ฟื้นฟูแหล่งน้ำธรรมชาติและแม่น้ำลําคลอง
วันอังคารที่ 10 พฤศจิกายน 2563
ประชุมคณะอนุกรรมการบริหาร พัฒนา อนุรักษ์ ฟื้นฟูแหล่งน้ําธรรมชาติและแม่น้ําลําคลอง
รองปลัดกระทรวงเกษตรและสหกรณ์ ร่วมประชุมคณะอนุกรรมการบริหาร พัฒนา อนุรักษ์ ฟื้นฟูแหล่งน้ําธรรมชาติและแม่น้ําลําคลอง
นายประยูร อินสกุล รองปลัดกระทรวงเกษตรและสหกรณ์ ร่วมประชุมคณะอนุกรรมการบริหาร พัฒนา อนุรักษ์ ฟื้นฟูแหล่งน้ําธรรมชาติและแม่น้ําลําคลอง ครั้งที่ 1/2563 โดยมีนายสมเกียรติ ประจําวงษ์ เลขาธิการสํานักงานทรัพยากรน้ําแห่งชาติ เป็นประธานการประชุม ณ ห้องประชุมน้ําปิง ชั้น 4 อาคารจุฑามาศ ถนนวิภาวดีรังสิต เขตหลักสี่ กรุงเทพมหานคร โดยที่ประชุมได้ติดตามการประเมินผลการอนุรักษ์ฟื้นฟูแหล่งน้ําธรรมชาติและแม่น้ําลําคลอง ในปีงบประมาณที่ผ่านมา และสถานะภาพของหนองน้ําธรรมชาติในปัจจุบัน รวมถึงพิจารณาร่างกรอบนโยบาย การพัฒนา อนุรักษ์ ฟื้นฟูแหล่งน้ําธรรมชาติและแม่น้ําลําคลอง และพิจารณาหลักการการแต่งตั้ง (ร่าง) คณะทํางานภายใต้คณะอนุกรรมการบริหาร พัฒนา อนุรักษ์ ฟื้นฟูแหล่งน้ําธรรมชาติและแม่น้ําลําคลอง ประกอบด้วย 1) ร่างคณะทํางานพัฒนา อนุรักษ์ และฟื้นฟูบึงบอระเพ็ด จังหวัดนครสวรรค์ 2) ร่างคณะทํางานพัฒนา อนุรักษ์ และฟื้นฟูบึงราชนก จังหวัดพิษณุโลก 3) ร่างคณะทํางานพัฒนา อนุรักษ์ และฟื้นฟูบึงสีไฟ จังหวัดพิจิตร 4) ร่างคณะทํางานพัฒนา อนุรักษ์ และฟื้นฟูหนองหาร จังหวัดสกลนคร และ 5) ร่างคณะทํางานพัฒนา อนุรักษ์ และฟื้นฟูคลองแสนแสบ โดยที่ประชุมได้มอบหมายให้ผู้แทนกระทรวงมหาดไทยไปหารือเกี่ยวกับคําสั่งที่เกี่ยวข้องให้ชัดเจนก่อน และให้เสนอเพื่อพิจารณาในการประชุมครั้งต่อไป
รัฐบาลไทย-ข่าวทำเนียบรัฐบาล-สธ.ห่วงสุขภาพประชาชนช่วงอากาศเปลี่ยน โดยเฉพาะผู้ป่วยเด็ก โรคเรื้อรัง แนะดูแลสุขภาพ ใส่หน้ากากอนามัย ป้องกันโรคได้
วันอังคารที่ 10 พฤศจิกายน 2563
สธ.ห่วงสุขภาพประชาชนช่วงอากาศเปลี่ยน โดยเฉพาะผู้ป่วยเด็ก โรคเรื้อรัง แนะดูแลสุขภาพ ใส่หน้ากากอนามัย ป้องกันโรคได้
กระทรวงสาธารณสุขห่วงใยสุขภาพประชาชนช่วงสภาพอากาศเปลี่ยน โดยเฉพาะเด็กเล็ก ผู้สูงอายุ ผู้ป่วยโรคเรื้อรัง เสี่ยงป่วยง่าย อาจป่วยเป็นไข้หวัดได้ง่าย แนะประชาชนรักษาร่างกายให้อบอุ่น ดื่มน้ําอย่างน้อยละวัน 6 – 8 แก้ว หมั่นล้างมือ ไม่ไปในสถานที่แออัด และสวมหน
กระทรวงสาธารณสุขห่วงใยสุขภาพประชาชนช่วงสภาพอากาศเปลี่ยน โดยเฉพาะเด็กเล็ก ผู้สูงอายุ ผู้ป่วยโรคเรื้อรัง เสี่ยงป่วยง่าย อาจป่วยเป็นไข้หวัดได้ง่าย แนะประชาชนรักษาร่างกายให้อบอุ่น ดื่มน้ําอย่างน้อยละวัน 6 – 8 แก้ว หมั่นล้างมือ ไม่ไปในสถานที่แออัด และสวมหน้ากากผ้า/หน้ากากอนามัย เพื่อป้องกันโรคไข้หวัดใหญ่ โรคระบบทางเดินหายใจและโควิด 19
วันนี้ (9 พฤศจิกายน 2563) ที่กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล โฆษกกระทรวงสาธารณสุข ให้สัมภาษณ์ว่า ตามที่กรมอุตุนิยมวิทยา รายงานสภาพอากาศของประเทศไทยได้เริ่ม เข้าสู่ฤดูหนาว ซึ่งช่วงเริ่มต้นของฤดูหนาวในปีนี้ มีสภาพอากาศแปรปรวน พบฝนตกในบางพื้นที่ หลายพื้นที่มีอากาศเย็นลง ขณะที่กลางวันมีอากาศร้อน ทําให้ประชาชนมีโอกาสป่วยเป็นไข้หวัดใหญ่หรือโรคระบบทางเดินหายใจ โดยเฉพาะผู้สูงอายุ เด็กเล็ก ผู้ป่วยโรคเรื้อรัง ร่างกายอาจปรับตัวไม่ทันและเกิดการเจ็บป่วยได้ง่าย ข้อมูลจากสํานักระบาดวิทยา กรมควบคุมโรค ในปี 2563 ตั้งแต่ 1 มกราคม – 2 พฤศจิกายน 2563 พบผู้ป่วยไข้หวัดใหญ่จํานวน 114,762 ราย เสียชีวิต 3 ราย ภาคที่มีอัตราป่วยสูงสุด ได้แก่ ภาคเหนือ ภาคกลาง
ภาคตะวันออกเฉียงเหนือ และภาคใต้ โดยจังหวัดที่มีอัตราป่วยต่อแสนประชากรสูงสุด ได้แก่ พะเยา เชียงใหม่ หนองคาย ระยอง และกรุงเทพมหานคร
แพทย์หญิงพรรณประภา กล่าวต่อว่า สําหรับการดูแลสุขภาพตนเองให้แข็งแรงในช่วงอากาศเปลี่ยนแปลง ขอให้ยึดหลักสุขอนามัยที่ดี รักษาความอบอุ่นของร่างกาย หลีกเลี่ยงการไปอยู่ในพื้นที่แออัด มีคนรวมกันจํานวนมาก ไม่คลุกคลีและไม่ใช้ของร่วมกับผู้ป่วย พักผ่อนให้เพียงพอ รักษาสุขอนามัยของร่างกาย รับประทานอาหารที่มีประโยชน์และครบ 5 หมู่ ดื่มน้ําอย่างน้อยละวัน 6 – 8 แก้ว ออกกําลังกายสม่ําเสมอ หากพบว่าเป็นหวัดหรือระบบ ทางเดินหายใจ ให้สวมหน้ากากผ้า/หน้ากากอนามัย เพื่อป้องกันการแพร่เชื้อสู่คนรอบข้าง โดยสวมอย่างถูกวิธีดึงหน้ากากให้ครอบบริเวณจมูกและปากอย่างมิดชิด ไม่ดึงไว้ใต้คาง และแยกสํารับอาหารและของใช้ส่วนตัว นอกจากจะป้องกันโรคไข้หวัดใหญ่แล้ว ยังช่วยป้องกันโรคระบบทางเดินหายใจและโรคโควิด 19 ได้อีกด้วยหากอาการไม่ดีขึ้นและสงสัยโรคไข้หวัดใหญ่ แนะนําให้ไปพบแพทย์ใกล้บ้าน ทั้งนี้หากผู้ป่วยมีประวัติเสี่ยงโรคโควิด 19 จะได้รับการตรวจทางห้องปฏิบัติการโดยไม่เสียค่าใช้จ่าย
******************************* 10 พฤศจิกายน 2563
รัฐบาลไทย-ข่าวทำเนียบรัฐบาล-ปลัดกอบชัยฯ ลงพื้นที่เชียงใหม่ เยี่ยมและให้กำลังใจลูกค้ากองทุนพัฒนาเอสเอ็มอีตามแนวประชารัฐที่ได้รับผลกระทบจากสถานการณ์โควิด-19
วันอังคารที่ 10 พฤศจิกายน 2563
ปลัดกอบชัยฯ ลงพื้นที่เชียงใหม่ เยี่ยมและให้กําลังใจลูกค้ากองทุนพัฒนาเอสเอ็มอีตามแนวประชารัฐที่ได้รับผลกระทบจากสถานการณ์โควิด-19
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เชียงใหม่ เยี่ยมชมสถานประกอบการที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ บริษัท เฮิร์บเบสิคส์ จํากัด อําเภอหางดง  จังหวัดเชียงใหม่
จังหวัดเชียงใหม่ : วันนี้ (10 พฤศจิกายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เชียงใหม่ เยี่ยมชมสถานประกอบการที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ บริษัท เฮิร์บเบสิคส์ จํากัด อําเภอหางดง จังหวัดเชียงใหม่ ซึ่งเป็นผู้ผลิตและจําหน่ายผลิตภัณฑ์สกินแคร์ สมุนไพร และเครื่องหอมอะโรม่า สําหรับสปา โดยบริษัทฯ ได้รับการสนับสนุนสินเชื่อกองทุนพัฒนาเอสเอ็มอีตามแนวประชารัฐเพื่อนําไปก่อสร้างอาคารโรงงาน ซื้อเครื่องจักร และเป็นเงินทุนหมุนเวียนในการดําเนินธุรกิจ นอกจากนี้บริษัทฯ ยังได้เข้าร่วมโครงการพัฒนาขีดความสามารถในการแข่งขันของเกษตรอุตสาหกรรมและขับเคลื่อนศูนย์ปฏิรูปอุตสาหกรรมเพื่อพัฒนาวิสาหกิจสู่ตลาด 4.0 (OPOAL+Mini ITC) และเข้าร่วมโครงการยกระดับการประกอบการ SME ภาคเหนือตอนบนด้วยเทคโนโลยีดิจิทัล (Digital Tranformation for Upper Northern SME) ของกระทรวงอุตสาหกรรมอีกด้วย
ปัจจุบันบริษัทฯ ได้รับผลกระทบจากสถานการณ์โควิด-19 ส่งผลให้ยอดขายลดลง เนื่องจากส่วนใหญ่เป็นพึ่งพาการขายหน้าร้าน ปลัดกระทรวงอุตสาหกรรม จึงได้แนะนําให้บริษัทฯ เพิ่มช่องทางการตลาด โดยเน้นการตลาดออนไลน์และขยายกลุ่มลูกค้าต่างประเทศ เช่น ญี่ปุ่น ตามนโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไก การขับเคลื่อนการพัฒนาอุตสาหกรรมให้มีศักยภาพ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม และแนะนําให้บริษัทฯ เข้ามาใช้แพลตฟอร์ม T-GoodTech (Thailand Good Technology) ซึ่งเป็นช่องทางการจับคู่ระหว่างธุรกิจกับธุรกิจ (Business to Business) ระหว่างวิสาหกิจไทยด้วยกันเอง และระหว่างวิสาหกิจไทยกับวิสาหกิจทั่วโลก เป็นการเพิ่มช่องทางการตลาดและทดสอบตลาดเพื่อให้เกิดการพัฒนาอย่างต่อเนื่องและสอดคล้องกับความต้องการของตลาดเป้าหมายได้อย่างมีประสิทธิภาพมากขึ้น
โดยมี นายจุลพงษ์ ทวีศรี รองปลัดกระทรวงอุตสาหกรรม นายภาสกร ชัยรัตน์ นายเจตนิพิฐ รอดภัย รองอธิบดีกรมส่งเสริมอุตสาหกรรม นางสาวนารถนารีย์ รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายพิชิต มิทราวงศ์ ผู้ช่วยกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย นายบุญอุ้ม วงศ์บุตร อุตสาหกรรมจังหวัดเชียงใหม่ ร่วมลงพื้นที่ และมีนางดร เกษรสมบัติ กรรมการบริษัทฯ ให้การต้อนรับ
รัฐบาลไทย-ข่าวทำเนียบรัฐบาล-นายกรัฐมนตรีพร้อมผลักดันประเด็นสำคัญในการประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้อง
วันอังคารที่ 10 พฤศจิกายน 2563
นายกรัฐมนตรีพร้อมผลักดันประเด็นสําคัญในการประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้อง
นายกรัฐมนตรีพร้อมผลักดันประเด็นสําคัญในการประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้อง
วันนี้ (วันจันทร์ที่ 9 พฤศจิกายน 2563) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ในวันพฤหัสบดีที่ 12 – วันอาทิตย์ที่ 15 พฤศจิกายน 2563 ณ ตึกภักดีบดินทร์ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมการประชุมสุดยอดอาเซียน ครั้งที่ 37 และการประชุมสุดยอดที่เกี่ยวข้องผ่านการประชุมระบบทางไกล
การประชุมครั้งนี้เป็นการประชุมระดับผู้นําครั้งสุดท้ายของปี 2563 ภายใต้การดํารงตําแหน่งประธานอาเซียนของเวียดนาม โดยจะมีผู้นําประเทศสมาชิกอาเซียนจากทั้ง 10 ประเทศ และเลขาธิการอาเซียนเข้าร่วม ตลอดจนผู้นําของคู่เจรจาเข้าร่วมการประชุมสุดยอดที่เกี่ยวข้อง ได้แก่ จีน ญี่ปุ่น สาธารณรัฐเกาหลี สหรัฐอเมริกา นิวซีแลนด์ ออสเตรเลีย อินเดีย และรัสเซีย รวมทั้งเลขาธิการสหประชาชาติ กรรมการผู้จัดการกองทุนการเงินระหว่างประเทศ และประธานธนาคารโลก
โดยโฆษกประจําสํานักนายกรัฐมนตรีระบุว่า นายกรัฐมนตรีของไทยจะเข้าร่วมและกล่าวถ้อยแถลงในการประชุมในกรอบอาเซียน จํานวน 14 รายการ และการประชุมในกรอบแม่โขง จํานวน 2 รายการ ทั้งนี้ ประเทศไทยมุ่งมั่นที่จะหยิบยก และผลักดันประเด็นสําคัญในการประชุมกรอบอาเซียน และการประชุมสุดยอดที่เกี่ยวข้อง ดังนี้
1. การรับมือกับการแพร่ระบาดและผลกระทบของโควิด-19
2. การสร้างอนาคตที่เข้มแข็งและยั่งยืนในยุคหลังโควิด-19
3. การส่งเสริมความไว้เนื้อเชื่อใจและการสร้างบรรยากาศความร่วมมือในภูมิภาค
และในการร่วมประชุมกับคู่เจรจาในกรอบต่าง ๆ จะมีการย้ําถึงความสําคัญของกลไกต่าง ๆ ที่อาเซียนมีบทบาทนํา เพื่อส่งเสริมผลประโยชน์ร่วมกัน และมุ่งหวังว่าจะมีผลลัพธ์ที่เป็นรูปธรรม ตลอดจนไทยพร้อมจะร่วมมือกับอาเซียน และคู่เจรจาของอาเซียนในการรับมือกับโควิด-19 และสนับสนุนข้อริเริ่มที่เกี่ยวข้องเพื่อสร้างความยั่งยืนร่วมกัน
รัฐบาลไทย-ข่าวทำเนียบรัฐบาล-กรมศุลกากร รับนโยบาย ขยายระยะเวลามาตรการยกเว้นอากรขาเข้าสินค้าที่มีความจำเป็นเนื่องจากสถานการณ์แพร่ระบาดของโรคติดเชื้อไวรัสโคโรนา 2019
วันอังคารที่ 10 พฤศจิกายน 2563
กรมศุลกากร รับนโยบาย ขยายระยะเวลามาตรการยกเว้นอากรขาเข้าสินค้าที่มีความจําเป็นเนื่องจากสถานการณ์แพร่ระบาดของโรคติดเชื้อไวรัสโคโรนา 2019
ตามที่กระทรวงการคลังได้มีมาตรการยกเว้นอากรขาเข้าของกรมศุลกากรเพื่อดูแลและเยียวยาผลกระทบจากการแพร่ระบาดของโรคติดเชื้อไวรัสโคโรนา 2019
ตามที่กระทรวงการคลังได้มีมาตรการยกเว้นอากรขาเข้าของกรมศุลกากรเพื่อดูแลและเยียวยาผลกระทบจากการแพร่ระบาดของโรคติดเชื้อไวรัสโคโรนา 2019 ดังนี้
1. มาตรการยกเว้นอากรขาเข้าสําหรับสินค้าหน้ากากและวัตถุดิบที่นํามาใช้ผลิตสินค้าดังกล่าว (ประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3) ลงวันที่ 19 มีนาคม 2563) ซึ่งมีผลใช้บังคับถึงวันที่ 19 กันยายน 2563
2. มาตรการยกเว้นอากรขาเข้าของที่ใช้รักษา วินิจฉัย หรือป้องกันโรคติดเชื้อไวรัสโคโรนา 2019 (ประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 ลงวันที่ 10 เมษายน 2563) ซึ่งมีผลใช้บังคับถึงวันที่ 30 กันยายน 2563
ทั้งนี้ ภาพรวมสถานการณ์ของโรคติดเชื้อไวรัสโคโรนา 2019 ทั่วโลก ยังคงมีการแพร่ระบาดอย่างต่อเนื่องดังนั้น เพื่อเป็นการเตรียมความพร้อมทางด้านยา เครื่องมือแพทย์ รวมถึงของอื่น ๆ ที่เกี่ยวข้องสําหรับรองรับสถานการณ์การแพร่ระบาด
คณะรัฐมนตรี จึงมีมติเห็นชอบให้ขยายมาตรการดังกล่าว เมื่อวันอังคารที่ 10 พฤศจิกายน 2563 โดยมีรายละเอียดดังนี้
1. ร่างประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ ...) เพื่อขยายระยะเวลาการยกเว้นอากรสําหรับสินค้าหน้ากาก และวัตถุดิบที่นํามาใช้ผลิตสินค้าดังกล่าว ตามประกาศกระทรวงการคลัง เรื่อง การลดอัตราอากรและยกเว้นอากรศุลกากรตามมาตรา 12 แห่งพระราชกําหนดพิกัดอัตราศุลกากร พ.ศ. 2530 (ฉบับที่ 3) ลงวันที่ 19 มีนาคม 2563 ไปจนถึงวันที่ 3 กุมภาพันธ์ 2564
2. ร่างประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 (ฉบับที่ ...) เพื่อขยายระยะเวลาการยกเว้นอากรตามประกาศกระทรวงการคลัง เรื่อง การยกเว้นอากรศุลกากรสําหรับของที่นําเข้ามาเพื่อใช้รักษา วินิจฉัย หรือป้องกันโรคติดเชื้อไวรัสโคโรนา 2019 ลงวันที่ 10 เมษายน 2563 สําหรับของที่นําเข้ามาเพื่อรักษา วินิจฉัย หรือป้องกันโรคติดเชื้อไวรัสโคโรนา 2019 ไม่ว่าจะอยู่ในพิกัดประเภทใดตามรายการที่กระทรวงสาธารณสุขประกาศกําหนด ไปจนถึงวันที่ 31 มีนาคม 2564
ทั้งนี้ กรมศุลกากรจะได้ดําเนินการตามขั้นตอนเพื่อให้การขยายระยะเวลาดังกล่าวมีผลใช้บังคับต่อไป
**สามารถสอบถามรายละเอียดเพิ่มเติมได้ที่ส่วนโครงสร้างอัตราอากร กองพิกัดอัตราศุลกากร หมายเลขโทรศัพท์ 02-667-6481 หรือสอบถามปัญหาทางศุลกากร ศูนย์บริการศุลกากร (Customs Care Center) หมายเลข 02-667-6656 หรือสายด่วน 1164**
รัฐบาลไทย-ข่าวทำเนียบรัฐบาล-นายกรัฐมนตรีห่วงใยการชุมนุม ไม่เห็นด้วยให้มีการใช้ความรุนแรงซึ่งกันและกัน พร้อมสนับสนุนการแก้ไขรัฐธรรมนูญตามกลไกของรัฐสภา
วันอังคารที่ 10 พฤศจิกายน 2563
นายกรัฐมนตรีห่วงใยการชุมนุม ไม่เห็นด้วยให้มีการใช้ความรุนแรงซึ่งกันและกัน พร้อมสนับสนุนการแก้ไขรัฐธรรมนูญตามกลไกของรัฐสภา
นายกรัฐมนตรีห่วงใยการชุมนุม ไม่เห็นด้วยให้มีการใช้ความรุนแรงซึ่งกันและกัน พร้อมสนับสนุนการแก้ไขรัฐธรรมนูญตามกลไกของรัฐสภา
วันนี้ (10 พ.ย. 63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงกรณีการแก้ไขรัฐธรรมนูญ โดยยืนยันว่าไม่ก้าวล่วงกระบวนการรัฐสภา ขอให้เป็นดุลยพินิจของสมาชิกวุฒิสภาและสมาชิกสภาผู้แทนราษฎร เพราะถือเป็นความคิดตามปัจเจกบุคคล ทุกคนมีความรู้และประสบการณ์ ขอปล่อยให้เป็นไปตามวิถีทางการเมือง ซึ่งตนต้องเคารพในกระบวนการรัฐสภา เพื่อมิให้เกิดปัญหาในภายภาคหน้า
นายกรัฐมนตรีแสดงความเป็นห่วงต่อการชุมนุม ไม่อยากเห็นการใช้ความรุนแรงหรือเกิดกระทบกระทั่งเพราะไม่ใช่วิธีการแก้ไขปัญหา ทุกฝ่ายสามารถแสดงความคิดเห็นที่เป็นประโยชน์ได้แต่ต้องไม่ละเมิดกฎหมาย นายกรัฐมนตรีย้ํารัฐบาลต้องเป็นกลาง ไม่เข้าข้างใคร รวมทั้งยังต้องดูแล แม้ผู้ที่ทําผิดกฎหมาย สําหรับกรณีชาวต่างชาติถูกทําร้ายร่างกาย เป็นสิ่งที่ไม่สมควรอย่างยิ่งไม่เป็นภาพลักษณ์ที่ไม่ดีแก่ประเทศไทย
นายกรัฐมนตรียืนยันการแสดงความคิดเห็นต่างกันทางการเมืองเป็นปกติบนพื้นฐานของประชาธิปไตย ต้องอยู่ร่วมกันให้ได้ รัฐบาลรวมถึงฝ่ายกฎหมายต้องเป็นกลาง ทั้งใช้ความอดทน อดกลั้น โดยเฉพาะเจ้าหน้าที่ที่ปฏิบัติงาน แม้จะมีความเหนื่อยความเครียด แต่ต้องทําเพื่อประชาชน พร้อมฝากถึงการเสนอข่าว ต้องไม่สร้างความวุ่นวาย ขณะนี้หลายเรื่องอยู่ในกระบวนการรัฐสภา ให้เป็นกลไกหลักในการแก้ปัญหา ขออย่ากระทบกระทั่งกันหรือฝ่าฝืนกฎหมาย นายกรัฐมนตรียังย้ําว่าเป็นหน้าที่ความรับผิดชอบของทุกคนต้องให้ความร่วมมือด้วย
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันไทยพร้อมเข้าร่วมการประชุมสุดยอดอาเซียนครั้งที่ 37 เดินหน้าผลักดันเขตการค้าเสรี RCEP กับประเทศคู่เจรจา
วันอังคารที่ 10 พฤศจิกายน 2563
นายกรัฐมนตรียืนยันไทยพร้อมเข้าร่วมการประชุมสุดยอดอาเซียนครั้งที่ 37 เดินหน้าผลักดันเขตการค้าเสรี RCEP กับประเทศคู่เจรจา
นายกรัฐมนตรียืนยันไทยพร้อมเข้าร่วมการประชุมสุดยอดอาเซียนครั้งที่ 37 เดินหน้าผลักดันเขตการค้าเสรี RCEP กับประเทศคู่เจรจา
วันนี้ (10 พ.ย. 63) เวลา 12.30 น. ณ ตึกสันติไมตรี (หลังใน) ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยไทยเตรียมเข้าสู่การประชุมสุดยอดอาเซียนครั้งที่ 37 ในห้วงวันที่ 12 – 15 พ.ย. นี้ จะเป็นการประชุมครั้งใหญ่ โดยมีการประชุมสุดยอดอาเซียนกับคู่เจรจา การประชุมสุดยอดอาเซียนกับทวิภาคีหลัก อาทิ ประเทศจีน ประเทศอินเดีย ประเทศออสเตรเลีย เป็นต้น ซึ่งสาธารณรัฐสังคมนิยมเวียดนามเป็นเจ้าภาพในการประชุมในปีนี้ ผ่านการประชุมทางไกลผ่านระบบ Video Conference โดยคณะรัฐมนตรีเห็นชอบร่างเอกสารฯ ให้ครบถ้วนตามกระบวนการทางกฎหมาย รวมทั้งคาดว่าการประชุมในครั้งนี้ RCEP จะประสบความสําเร็จและผ่านไปด้วยดี เพราะหลายประเด็นได้เริ่มดําเนินการตั้งแต่ประเทศไทยเป็นเจ้าภาพในการประชุมสุดยอดอาเซียน ครั้งที่ 36 นายกรัฐมนตรียังแถลงว่า ในช่วงที่ผ่านมาก่อนการแพร่ระบาดของเชื้อไวรัสโควิด-19 นั้น รัฐบาลไทยได้มีส่วนร่วมหารือหลายการประชุมด้วยกัน ร่วมทั้งการประชุมสุดยอดผู้นํากลุ่ม G20 การประชุมเอเปค ซึ่งทุกประเทศต่างให้การสนับสนุนประเทศไทยเนื่องจากมีความสําคัญและมีศักยภาพในการเป็นส่วนหนึ่งของการพัฒนาร่วมกัน
นายกรัฐมนตรียืนยันโปรแกรม Wellness Quarantine ยังต้องมีมาตรการเพื่อรองรับและต้องเข้าสู่การพิจารณาที่ประชุม ศบค. อีกครั้ง โดยนักท่องเที่ยวที่จะเดินทางเข้ามาสามารถเลือกได้ว่าจะเข้าพักที่สนามกอล์ฟ ซึ่งอาจเป็นสนามกอล์ฟที่เป็นพื้นที่ปิด หรือมีโรงแรมให้สามารถเข้าพักได้ด้วย จึงเป็นไอเดียที่น่าสนใจเพื่อกระตุ้นเศรษฐกิจ
ในตอนท้าย นายกรัฐมนตรีชี้แจงถึงการจัดซื้อจัดจ้างของกรมการขนส่งทางบก เป็นการดําเนินการจัดซื้อจัดจ้างด้วยวิธีประกวดราคาอิเล็กทรอนิกส์ซึ่งเป็นขั้นตอนตามกฎหมาย หากพบข้อสงสัยให้ผู้ที่เกี่ยวข้องต้นสังกัดออกมาชี้แจงรายละเอียด
...........................
กลุ่มประชาสัมพันธ์และเผยแพร่ สํานักโฆษก